Walesi margid
Walesi margid (kõmri Y Mers) on mõiste, mis tänapäevases kasutuses tähistab ebatäpselt defineeritud ala piki ja ümber piiri Inglismaa ja Walesi vahel Ühendkuningriigis. Mõiste täpne tähendus erines eri aegadel. Inglise mõistet Welsh March, The March of Wales, keskaegses ladina keeles Marchia Walliae, kasutati algselt keskajal palju täpsemalt defineeritud territooriumi, Inglismaa ja Walesi vürstkonna vaheliste markide tähistamiseks, milles margiisandad omasid eriõigusi, toimides teatud määral Inglismaa kuningast sõltumatult.